OpenLLM-France/wikimedia huggingface dataset:
# Gaveta

Una gaveta (ant. gamella (d'obrar) és un recipient emprar en obra on es pasta i guarda momentàniament una massa de morter, de ciment, guix o calç per a fer-la servir més avant, portant-lo en el lloc de la construcció per unes anses.
Tradicionalment eren de fusta, en forma de piràmide troncada invertida (amb parets inclinades) i amb anses en dos dels seus costats. Una altra varietat era la caldereta, troncocònica, també amb parets inclinades però de base circular i fabricada per caldereria. Del darrer quart del segle XX ençà tant el model quadrat (gaveta) com el circular (caldereta) es fabriquen en plàstic o goma (de pneumàtics reciclats), i tots dos són anomenats "gaveta" indistintament.
La plana s'utilitza per a mesclar el ciment per a pujar parets de totxos, per als treballs d'enguixament i d'alluïment, estenent el material sobre les superfícies a cobrir, allisant i comprimint la massa amb la vora de l'eina. Amb la plana s'estén la calç i el guix amb facilitat i lleugeresa i serveix especialment per als enguixaments i lliscaments. Per a l'alluïment es fa servir una plana de fusta, fregant en sentit circular fins que el ciment barrejat amb sorra resti ben parell sobre la superfície a recobrir.

## Vegeu també

* Lliscadora
* Paleta d'obrar

## Referències

* ↑ Gaveta a Optimot
* ↑ DCVB
# Igitaia

Igitaia és un grup de música de la Vila de Gràcia de Barcelona, creat l'any 2002, i que toca gèneres musicals com el hardcore, el rock i l'ska. El primer treball enregistrat data de finals del 2002 i es titula "...la Maqueta!". El 2004 van publicar el disc Alatacatalà i el 2009 varen publicar Progrés, que compta amb onze temes propis. Tots els discs són autogestionats i produïts pel mateix grup. El grup ha realitzat més de cent concerts i ha comptat amb la col·laboració de Gambeat (de Radio Bemba i Manu Chao).

## Discografia

Àlbums d'estudi:

## Referències

* ↑ «Aürt: "Falten grups de canya en català"». Enderrock.cat, 06-08-2007. [Consulta: 4 setembre 2017].
* 1 2 «Igitaia». Viasona.cat. [Consulta: 9 juliol 2011].
* ↑ «Igitaia presenta el seu nou disc ‘Progrés' a l'Espai Jove divendres». Independent.cat. Arxivat de l'original el 2016-03-04. [Consulta: 7 agost 2010].
* ↑ «Igitaia». Teceravia.cat. Associació Tercera Via, 11-05-2010. Arxivat de l'original el 2012-05-06. [Consulta: 7 agost 2010].
* ↑ «Igitaia». RadikalRecords.cat. Arxivat de l'original el 2015-04-12. [Consulta: 14 gener 2015].

## Enllaços externs

* «Igitaia». Viasona.
# Ganxets, grallers del Baix Camp

Els Ganxets, grallers del Baix Camp —o simplement els Ganxets— és una colla de grallers fundada a Reus l'any 1990. Els membres de la formació van començar a rebre classes de gralla de Jordi Aixalà i Roser Olivé i el 1990 es van formar l'entitat. Van nàixer per acompanyar els balls de l'Esbart Dansaire Baix Camp, que formava part de la Germandat de Sant Isidre i Santa Llúcia de Reus i a partir d'aquí, el grup ha anat evolucionant per acompanyar balls i danses populars, imatgeria festiva, cercaviles, processons, etc. El grup també ha tocat en balls i concerts de gralles on han sonat melodies tradicionals, composicions recuperades de l'època d'or de la gralla o cançons de nova creació.
El 2010 la colla estava formada per Daniel Carbonell, com gralla primera; Maria Boixadera, com a gralla segona; David Gázquez, com a gralla baixa; i Albert Carbonell, com a timbaler. Tot i això, durant els anys d'activitat de la colla, han format part del grup diversos grallers i timbalers entre els quals hi ha: Joan Calba, Carles Clavero, Joan Carles Pinyol, Rubén Jordà, Adrià Jordà, Sergi Timoneda, Sara Puget, Lluís Grau o Pere Olivé.
Alguns dels integrants de la colla han dut a terme tasques de recerca i de docència al voltant del món de la gralla que han tingut un paper important per a la recuperació de la gralla llarga a Reus. La col·laboració del graller Daniel Carbonell i el lutier Jordi Aixalà per fer una còpia d'una gralla llarga del constructor Josep Casellas va ajudar a la recuperació d'aquest instrument que permetria tocar i difondre les partitures de finals del segle xix i principis del segle xx.

## Obres

El grup ha col·laborat en diversos enregistraments com:
* Festa major de Reus (1998, Audiovisuals del Sarrià)
* El ball de bastons (2001, CPCPTC. Fonoteca de Música Tradicional Catalana)
* XVI Tradicionàrius. Festival folk internacional (2003, Discmedi)
* Terços amunt! (2003, Discmedi)
* XVII Tradicionàrius. Festival folk internacional (2004, Discmedi).
* Tuterako Gaiteroak eta askoz gehiago (2004, autoeditat pels Gaiteros de Tudela)
* Ara ballen els gegants (2006, Tecnosaga)
* 15è Concert de Grallers de Santa Llúcia (2006, Tecnosaga)
També han publicat dos volums del recull de partitures titulat Músiques del temps, en què el grup publica de manera inèdita algunes de les partitures per a concert i cercavila que la colla ha tocat al llarg de la seva trajectòria.

## Referències

* 1 2 3 4 Palomar, Salvador; Solà, Montserrat «Ganxets, grallers del Baix Camp». Revista Caramella, 2005, pàg. 48-49.
* 1 2 3 4 5 Ganxets «20 anys de Ganxets». Revista Caramella, 23, 2010, pàg. 62-65.
* ↑ Ganxets. Músiques del temps. Edicions del Migdia, 2003.
* ↑ Ganxets. Músiques del temps. 2. Berga: Amalgama, 2010.
# Ivachnová

Ivachnová és un poble i municipi d'Eslovàquia que es troba a la regió de Žilina, al centre-nord del país. El 2021 tenia 680 habitants.

## Referències

* ↑ «Žilinský kraj (Slovakia): Districts, Towns and Municipalities» (en anglès), 22 gener 2021. [Consulta: 25 gener 2022].
# Jorge Roselló Bouso

Jorge Roselló Bouso és un polític espanyol nascut a Madrid el 1976, encara que es va traslladar a Eivissa durant la seva infància. Al llarg de la seva carrera, ha destacat com a defensor dels drets laborals, especialment al sector turístic, i té experiència com a tècnic en prevenció de riscos laborals. La seva trajectòria política s'ha centrat a Esquerra Unida i Unides Podem, partits pels quals va ser candidat al Consell d'Eivissa i, més recentment, membre del Congrés dels Diputats, substituint Antonia Jover el 2023.
Ha treballat com a regidor a l'Ajuntament de Santa Eulàlia en dos períodes (2003-2007 i 2009-2011), sent un defensor actiu dels drets laborals, sobretot en la protecció de col·lectius vulnerables com les "Kellys", treballadores del sector de neteja hotelera que enfronten condicions laborals precàries.

## Referències

* ↑ «Jorge Roselló Bouso - XIV Legislatura - Congreso de los Diputados». [Consulta: 26 setembre 2024].
# Josep Maria Matamala i Alsina

Josep Maria Matamala i Alsina (Girona, 15 d'agost de 1957) més conegut com a Jami Matamala, és un empresari i polític català. Membre de Convergència Democràtica de Catalunya des del 1976, va ser regidor a l'Ajuntament de Girona entre 1987 i 1995. Conegut per acompanyar el president Carles Puigdemont en el seu exili de Bèlgica, el 2019 va ser elegit senador per la demarcació de Girona, representant Junts per Catalunya.
Membre de la de família Matamala, fundadora de la llibreria Les Voltes, que va tenir un paper actiu en la lluita per la recuperació de la llengua catalana en els últims anys del franquisme, després de deixar la política municipal es va centrar en la seva vessant empresarial en l'empresa Incatis SL, d'organització de fires i esdeveniments gastronòmics, i també en l'empresa Stein de papereria i impressió.
La seva relació amb Carles Puigdemont es va originar als anys vuitanta quan aquest, aleshores periodista, va fer un article molt dur contra l'alcaldable de Girona per CiU a les eleccions municipals, Josep Arnau, en les llistes del qual també anava Matamala. Una trobada per discutir-ne va derivar en una molt profunda amistat.

## Notes

* ↑ Serien les eleccions del 1987. Moltes referències periodístiques parlen de les eleccions del 1991, però el mateix Matamala ho situa als anys vuitanta i es refereix a "les primeres eleccions municipals", evidentment no les primeres de Girona, que van ser el 1979, sinó a les primeres de les dues on van concórrer, 1987 i 1991.

## Referències

* ↑ «Jami Matamala podria tornar «molt aviat»». Diari de Girona, 08-05-2019 [Consulta: 26 maig 2019].
* 1 2 3 Xirgo, Xevi. «"Tornaria a fer el mateix; no podia deixar sol el president" - 08 abril 2019». [Consulta: 16 maig 2019].
* ↑ «Qui és l'home que acompanya Carles Puigdemont a Brussel·les?». Ara.cat, 02-11-2017 [Consulta: 26 maig 2019].
* ↑ «Legislatura 1987 - 1991». Ajuntament de Girona. [Consulta: 26 maig 2019].
* ↑ «Legislatura 1991 - 1995». Ajuntament de Girona. [Consulta: 26 maig 2019].
# Estació de Narbona

Línia Talgo Mare Nostrum :
Narbona (Narbonne en francès) és l'estació ferroviària principal de la ciutat de Narbona, al departament francès de l'Aude. Va ser estrenada el 1857 per la Companyia de ferrocarril de Midi, al tram Tolosa-Seta de la línia Bordeus-Seta. L'edifici va ser acabat el 1856. El tram cap a Perpinyà s'hi va afegir el 20 de febrer de 1858.
Durant la construcció de les fundacions, s'hi va trobar un estàtua gal·lloromana de Silè, pare adoptiu de Diònis. Va ser electrificada el 1935.
* Marquesina
* Marquesina
* La locomotora eléctrica BB 26160 (Sybic) de SNCF amb el Talgo Mare Nostrum

## Línies

* Línia de Bordeus a Seta
* Línia de Narbona a Portbou
* Línia de Narbonne a Bize

## Línies amb parada a l'estació

* Línia
** Línia París Estació de Lió - Perpinyà
** Línia Lilla - Perpinyà / Tolosa
** Línia Brussel·les - Perpinyà
** Línia Dijon - Bordeus
** Línia Tolosa - Marsella
* iDTGV
** Línia París - Perpinyà
* Corail Téoz
** Línia Niça - Bordeus
** Línia París-Austerlitz - Cervera de la Marenda
** Línia Bordeus / Tolosa - Marsella
* Corail Lunéa
** Línia París-Austerlitz - Cervera de la Marenda / Portbou
** Línia Metz - Nancy - Montpeller - Cervera de la Marenda / Portbou (caps de setmana i períodes estivals)
** Línia Estrasburg - Besançon - Montpeller - Cervera de la Marenda / Portbou (caps de setmana i períodes estivals)
** Línia Marsella - Montpeller - Tolosa
** Línia Avinyó - Montpeller - Perpinyà - Cervera de la Marenda
** Línia Tolosa - Narbona - Perpinyà - Cervera de la Marenda
** Línia Montpeller - Besiers - Perpinyà - Cervera de la Marenda
** Línia Narbona - Carcassona - Tolosa
* Mare Nostrum
** Línia Montpeller - Cervera de la Marenda - Barcelona - València - Múrcia - Lorca/Cartagena

## Referències

* 1 2 Palau, François. Le rail en France : le Second Empire. Tome 1, 1852-1857 (en francès). París: F. et M. Palau, 1998, p. 169-170. ISBN 2-9509421-1-3.
* 1 2 «Histoire de la Gare» (en francès). Gares & Connexions: Narbonne. SNCF. [Consulta: 30 maig 2020].
# Galaxy Game

Galaxy Game és un videojoc de màquina recreativa de combat espacial desenvolupat el 1971 per Bill Pitts i Hugh Tuck, considerat un dels últims jocs creats a la primeria de la història dels videojocs. Fou un dels primers videojocs operats amb monedes. El prototip es mostrà el setembre de 1971 a la Universitat Stanford, només un mes després de la demostració d'un prototip similar, Computer Space. Així, es considera el segon videojoc de la història on es necessitava pagar per jugar.

## Referències

* ↑ DeMaria, Rusel; Wilson, Johnny L. High score! : the illustrated history of electronic games. 2a edició. Nova York: McGraw-Hill/Osborne, 2004. ISBN 0-07-223172-6.
# Khatu

Khatu fou un estat tributari protegit, un jagir o thikana (feu) feudatari de Jaipur, governat per un sub clan rajput Ladhkani. Fou fundat pel thakur Kesari Singh, fill petit de Thakur Lad Khan de Kachariawas.

## Llista de thakurs

* Thakur Bukhsh ram
* Thakur bagh singh (fill)
* Thakur sobhag singh (fill)
* Thakur hari singh (fill) ?-vers 1933
* Thakur mool singh (fill) 1933-?
* Thakur girdhar singh (fill) ?-1955

## Referències

* ↑ «Genealogia». Arxivat de l'original el 2009-05-29. [Consulta: 21 octubre 2009].
# L'Argilosa

L'Argilosa és un indret del terme municipal de Conca de Dalt, a l'antic terme de Toralla i Serradell, al Pallars Jussà, en territori del poble de Rivert.
Està situat al sud de Rivert, a l'extrem sud-est del Serrat del Gargallar, a la dreta del barranc de Rivert. Hi passa el Camí dels Escarruixos. Queda al nord-oest de les Costes i al nord de Sant Miquel.

## Enllaços externs

* Institut Cartogràfic de Catalunya
# L'Albufereta (desambiguació)

L'Albufereta és el nom dels següents llocs:
* Alacantí: L'Albufereta és un barri d'Alacant.
** La platja de l'Albufereta és una platja d'aquest barri.
* Mallorca: S'Albufereta és una zona humida de la badia de Pollença.
** La reserva natural de l'Albufereta és una reserva natural d'aquesta zona.
# La Mia i el lleó blanc

La Mia i el lleó blanc (originalment en francès, Mia et li lion blanc) és una pel·lícula familiar de drama i aventura dirigida per Gilles de Maistre. La pel·lícula és protagonitzada per Daniah De Villiers, Mélanie Laurent i Langley Kirkwood. Va ser estrenada a França el 26 de desembre del 2018 i a Catalunya als cinemes i doblat al català el 12 d'abril del 2019.

## Argument

La Mia té 11 anys quan comença una relació extraordinària amb en Charlie, un cadell de lleó blanc nascut a la granja de lleons dels seus pares a Sud-àfrica. Durant tres anys, creixen junts i viuen una amistat incondicional. Quan ella compleix 14 anys i en Charlie es converteix en un bell lleó adult, la Mia descobreix que el volen vendre per a servir de trofeu per a caçadors. En saber que el seu amic està en perill, la Mia i el lleó emprenen un viatge a través de la sabana a la recerca d'una terra on en Charlie pugui viure en llibertat.

## Repartiment

* Daniah de Villiers com a Mia Owen
* Mélanie Laurent com a Alice Owen
* Langley Kirkwood com a John Owen
* Ryan Mac Lennan com a Mick Owen
* Lionel Newton com a Kevin
* Lillian Dube com a Jodie
* Brandon Auret com a Dirk

## Producció

La producció es va dur a terme al llarg de tres anys a Sud-àfrica perquè els actors poguessin conèixer-se i créixer amb els animals que apareixen en la pel·lícula. Les escenes entre De Villiers i el lleó de la pel·lícula són reals i no depenen de CGI.

## Referències

* ↑ «Anecdotes du film Mia et le Lion Blanc» (en francès). AlloCiné. [Consulta: 12 gener 2019].
* ↑ «La Mia i el lleó blanc». ésAdir. [Consulta: 6 desembre 2021].
* ↑ «Buyers pounce on Studiocanal's hot EFM title 'Mia And The White Lion'». Screen International, 26-02-2018.
* ↑ «Mia et le lion blanc: 'Avoir un lion comme ami, c'est extraordinaire et c'est ce qu'a fait cette enfant'» (en francès). AlloCiné, 26-12-2018.
# Lampona murina

Lampona murina és una espècie d'aranyes araneomorfes de la família dels lampònids (Lamponidae). Fou descrita per primera vegada l'any 1873 per L. Koch.
El mascle descrit per Platnick l'any 2000 fa 9,2 mm i la femella 12,6 mm.
Aquesta espècie es troba a Austràlia, a Queensland, a Nova Gal·les del Sud, al Territori de la Capital Australiana i a Victòria. Ha estat introduïda a les illes de Lord Howe, Norfolk i a Nova Zelanda (illa del Nord i illes Kermadec.

## Referències

* ↑ L. Koch, 1873: Die Arachniden Australiens. Nürnberg, vol.1, p.369-472 (text íntegre).
* 1 2 Platnick, 2000 : A relimitation and revision of the Australasian ground spider family Lamponidae (Araneae: Gnaphosoidea). Bulletin of the American Museum of Natural History, n.245, p.1-330 (text íntegre).
* ↑ (anglès) World Spider Catalog: Lampona murina Koch, 1873 en la família Lamponidae +base de dades
# Lenka

Lenka és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1232.
# La Susi al jardí

La Susi al jardí (títol original en txec, Zuza v zahradách) és un curtmetratge d'animació txec de 2022 dirigit per Lucie Šimková-Sunková basat en el llibre homònim de Jana Šrámková. S'ha doblat al català.
La pel·lícula es va projectar a la secció de competició dedicada al públic infantil de la Berlinale 2022.

## Producció

La pel·lícula està creada utilitzant la tècnica manual de la pintura a l'oli sobre vidre. Lucie Šimková-Sunková va pintar 90 fons en cinc mesos, i el rodatge relacionat amb la creació de 17.000 finestres pintades va durar nou mesos més.

## Referència

* 1 2 3 Roháčková, Kristina; Hrnčíř, Martin. «Poetický příběh z kouzelné zahrady. Na soutěži Berlinale se v premiéře představí český animovaný film». iROZHLAS, 14-01-2022.
* ↑ «L'illa dels ocells». Pack Màgic. [Consulta: 23 febrer 2023].

## Enllaços externs

* La Susi al jardí a ČSFD.cz
# Levelock

Levelock és una concentració de població designada pel cens dels Estats Units a l'estat d'Alaska. Segons el cens del 2000 tenia 122 habitants.

## Demografia

Segons el cens del 2000, Levelock tenia 122 habitants, 45 habitatges, i 25 famílies La densitat de població era de 3,2 habitants/km².
Dels 45 habitatges en un 37,8% hi vivien nens de menys de 18 anys, en un 33,3% hi vivien parelles casades, en un 11,1% dones solteres, i en un 44,4% no eren unitats familiars. En el 42,2% dels habitatges hi vivien persones soles l'11,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,71 i el nombre mitjà de persones que vivien en cada família era de 3,96.
Per edats la població es repartia de la següent manera: un 40,2% tenia menys de 18 anys, un 8,2% entre 18 i 24, un 22,1% entre 25 i 44, un 22,1% de 45 a 60 i un 7,4% 65 anys o més.
L'edat mediana era de 28 anys. Per cada 100 dones hi havia 144 homes. Per cada 100 dones de 18 o més anys hi havia 128,1 homes.
La renda mediana per habitatge era de 18.750 $ i la renda mediana per família de 31.667 $. Els homes tenien una renda mediana de 30.417 $ mentre que les dones 30.417 $. La renda per capita de la població era de 12.199 $. Aproximadament el 16,7% de les famílies i el 24,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Levelock». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 16 juliol 2010].
* ↑ «Geographic Comparison Table- Levelock». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 16 juliol 2010].
# Leventis United FC

El Leventis United FC fou un club de futbol nigerià de la ciutat d'Ibadan.
Va ser fundat el 1982 per la fusió de diversos clubs de la regió. Va desaparèixer el 1987 després de perdre el suport de la Leventis Company.

## Palmarès

* Lliga nigeriana de futbol:
** 1986
* Copa nigeriana de futbol:
** 1984, 1986
* Supercopa nigeriana de futbol:
** 1984

## Referències

* ↑ Història i fotografies Arxivat 2019-09-06 a Wayback Machine. naijafutbol11
* ↑ Nigeria 1983 a rsssf
* ↑ «Nigeria - List of Champions». RSSSF.
* ↑ «Nigeria - List of Cup Winners». rsssf.com. [Consulta: 16 desembre 2017].
# Lina Ritter

Lina Ritter (Village-Neuf, Alt Rin, 1888 -1981) fou una poetessa francesa en alsacià. Estudià a l'escola primària i després anà de pensionària a Saint-Louis i a Mülhausen, per a estudiar filosfia i llatí a la Universitat de Basilea. Es casà amb l'advocat Paul Potyka i s'establí a Ettlinger i després a Friburg de Brisgòvia. Va morir el 22 de febrer de 1981 als 93 anys i és enterrada al cementiri de la seva vila natal.

## Obres

* Der Graphen von Pfirt (1911), peça de teatre, interpretada a Basilea i a Colmar.
* Peter vu Hagebach (1913), peça teatral en alsacià.
* Grenzen
* Fraubriefe ins Feld
* Wibertrei (1927)
* Martin Schongauer (1940)
* Papst Léo IX (1953)
* Hört Brûder, hört (1953)
* Elsässesche Haïku (1965)
* Elsässer Geschichten aus alter und neuer Zeit (1968)
# Les Escanes

Les Escanes és una masia de Vidrà (Osona) inclosa a l'Inventari del Patrimoni Arquitectònic de Catalunya.

## Descripció

Masia de planta rectangular, amb la façana principal al sud-est. Consta d'una planta baixa destinat a hàbitat i cabana i d'un sol pis destinat a hàbitat i petita galeria oberta. Els materials constrictius emprats són la pedra lligada amb argamassa, que en recobreix part de la façana principal, mentre la resta és de pedra vista. La coberta, de dues vessants, és de teula àrab. L'embigat és de roure, perfectament visible. L'estructura interior ha estat lleugerament adaptada a les necessitats de segona residència. La prolongació de la casa per la part sud oest amb la construcció d'un cobert, amb el llarg vessant de la façana, l'hi dona un aire pintoresc.

## Història

Es tracta d'una construcció dels segles XVIII amb algunes reformes al XIX. Malgrat tot, el topònim és anterior a aquestes dates. El seu emplaçament aïllat i la manca de zones de conreu àmplies foren, possiblement, el motiu de l'abandonament d'aquesta com a explotació agrària. Actualment és una segona residència sense cap funció de pagès. Ha estat objecte de restauració, especialment la teulada, per la qual cosa s'han emprat materials moderns que desllueixen lleugerament el conjunt. Les Escanes és un indret molt freqüentat pels pintors i és tema d'una immensa quantitat d'olis.

## Referències

* 1 2 «Les Escanes». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 16 agost 2017].
# Les Escoles (Banyeres del Penedès)

Les Escoles és una obra del municipi de Banyeres del Penedès (Baix Penedès) inclosa en l'Inventari del Patrimoni Arquitectònic de Catalunya.

## Descripció

Es tracta d'un edifici aïllat, precedit per un petit jardí que consta de dues grans palmeres. És situat al centre del poble. Consta de dues plantes. Els baixos tenen una porta amb llinda i una finestra rectangular col·locada verticalment.
La segona planta presenta, al mig, un balcó amb barana de ferro forjat, a cada costat del qual hi ha una petita finestra amb llinda. Al centre de la façana i damunt del balcó s'alça una estructura de caràcter triangular que conté el rellotge del poble, sobre el qual hi ha la campana.

## Història

L'escola és d'edificació relativament recent. Data d'abans del 1936. En ella s'impartien classes a tots els nens de la contornada (Sant Miquel i masies properes). En la seva edificació ajudà el Comte de El Asalto, pare de l'actual propietària (1983) de Cal Garriga. Posteriorment en desús.

## Referències

* 1 2 3 «Les Escoles». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 25 desembre 2015].
# Iglesias (Burgos)

Iglesias és un municipi de la província de Burgos a la comunitat autònoma de Castella i Lleó. Forma part de la comarca d'Odra-Pisuerga.

## Demografia

Evolució demogràfica :
| 1991 | 1996 | 2001 | 2004 |
| 213 | 195 | 181 | 168 |

## Referències

Viccionari
# Ivailazda

Ivailazda (en rus: Ивайлазда) és un poble del Daguestan, a Rússia, que en el cens del 2010 tenia 70 habitants. Pertany al districte rural de Gunib.

## Referències

* ↑ Закон Республики Дагестан от 13 января 2005 года № 6 «О статусе и границах муниципальных образований Республики Дагестан»
# Josep Maria Mestres

Josep Maria Mestres és el nom dels següents personatges:
* Josep Maria Mestres Quadreny (1929), compositor de música
* Josep Maria Mestres i Serra, lingüista
* Josep Maria Mestres (teatre) (1959), director teatral
* Josep Oriol Mestres i Esplugas (1815-1895), arquitecte i pessebrista